דוקטור הו - עונות
עונה 1 > פרקים

| מספר הסיפור | מספר הפרק | שם הפרק | בימוי | כתיבה | תאריך שידור מקורי |
| --- | --- | --- | --- | --- | --- |
| 157 | 1 | "רוז" | קית' בואק | ראסל טי. דייוויס | 26 במרץ 2005 |
במרתף של החנות בה עובדת רוז טיילר (בילי פייפר), בובות ראווה קמות לחיים ותוקפות אותה. גבר מסתורי שקורא לעצמו "הדוקטור" (כריסטופר אקלסטון) מציל אותה והשניים בורחים מהבניין, שהדוקטור דואג לפוצץ. לאט לאט רוז נשאבת לעולמו של הדוקטור, שמטייל בחלל ובזמן בעזרת מכונת הזמן שלו שנקראת הטארדיס, והיא מסכימה להצטרף אליו במסעותיו.
| 158 | 2 | "סוף העולם" | ארוס לין | ראסל טי. דייוויס | 2 באפריל 2005 |
הדוקטור לוקח את רוז לשנה 5,000,000,000, ליום בו השמש מתפשטת ושורפת את כדור הארץ. הם מגיעים לתחנת חלל עליה נאספו חייזרים שונים כדי לחזות במותו של כדור הארץ. בין האורחים נמצאת הליידי קסנדרה (זואי ואנאמייקר), שמתגאה בהיותה בת האדם האחרונה ביקום, אף על פי שהיא עברה כל כך הרבה ניתוחים עד שצורתה האנושית כבר לא נראית לעין.
| 159 | 3 | "המתים הלא שקטים" | ארוס לין | מארק גאטיס | 9 באפריל 2005 |
הדוקטור ורוז מגיעים לעיר קארדיף בשנת 1869, שם שוכן בית לוויות בניהולם של מר סניד (אלן דייוויד) ועוזרתו, גווינת' (איב מיילס) שהגופות בו קמות לתחייה. הדוקטור ורוז משלבים כוחות עם הסופר המפורסם צ'ארלס דיקנס (סיימון קאלו) כדי לפתור את התעלומה ומגלים שקארדיף יושבת על "קרע" מיוחד בחלל ובזמן.
| 160א | 4 | "חייזרים בלונדון" | קית' בואק | ראסל טי. דייוויס | 16 באפריל 2005 |
הדוקטור מחזיר את רוז הביתה, אבל הם מגיעים בטעות שנה אחרי שעזבו. אמא של רוז, ג'קי (קאמיל קודורי) רותחת מכעס ודורשת לדעת לאן רוז נעלמה והחבר של רוז, מיקי (נואל קלארק) היה חשוד ברצח של רוז. בדיוק באותו זמן, חללית מסתורית מתנגשת בביג בן ונוחתת בנהר התמזה ורחוב דאונינג 10 סוער אחרי שראש הממשלה נעלם.
| 160ב | 5 | "מלחמת העולם השלישית" | קית' בואק | ראסל טי. דייוויס | 23 באפריל 2005 |
הדוקטור מגלה שהסלית'ין לא מתכננים לפלוש לכדור הארץ, אלא להשמיד אותו ולמכור את השאריות כדי לייצר רווח כלכלי. לשם כך הם חדרו אל צמרת הממשל הבריטי והם מתכננים לפצוח במלחמה גרעינית. הדוקטור ורוז משתפים פעולה עם מיקי, ג'קי וחברת הפרלמנט האלמונית הארייט ג'ונס (פנלופי וילטון) כדי לעצור אותם.
| 161 | 6 | "דאלק" | ג'ו ארן | רוברט שירמן | 30 באפריל 2005 |
הטארדיס מביאה את הדוקטור ורוז אל בונקר תת-קרקעי ביוטה, 2012 בעקבות אות מצוקה, שם הם מוצאים את הדאלק האחרון ביקום ומגלים בדיוק כמה קטלני דאלק אחד בודד יכול להיות.
| 162 | 7 | "המשחק הארוך" | בריאן גרנט | ראסל טי. דייוויס | 7 במאי 2005 |
הדוקטור, רוז ואדם נוחתים בשנת 200,000 על תחנת חלל בשם "לווין 5" שמטרתה היא לשדר חדשות מכל היקום. על אף הקדמה הטכנולוגית, הדוקטור מתעקש שהאנושות בעצם תקועה במקום וחושד שהמקור מגיע מלווין 5. כל הזמן הזה, העורך (סיימון פג) עוקב אחרי כל צעד שלהם.
| 163 | 8 | "יום האב" | ג'ו ארן | פול קורנל | 14 במאי 2005 |
רוז מבקשת מהדוקטור שייקח אותה לשנת 1987 כדי להיפרד מאביה, פיט (שון דינגוול) ביום שבו נהרג בתאונת דרכים. רוז עוברת על החוקים של הדוקטור ומצילה את אביה ממוות. המעשה שלה משחרר יצורים מעופפים בשם "הריפרים" שנועדו לתקן את הטעות שרוז יצרה. רוז והדוקטור מוצאים את עצמם כלואים בכנסייה יחד עם פיט וגרסאות צעירות של רוז וג'קי.
| 164א | 9 | "הילד הריק" | ג'יימס הוז | סטיבן מופאט | 21 במאי 2005 |
הדוקטור ורוז נמצאים בעיצומו של מרדף אחרי חללית שמסומנת כמסוכנת ומגיעים בעקבותיה ללונדון, 1941, בשיא הבליץ על בריטניה. רוז עוקבת אחרי ילד מסתורי לבוש מסכת אב"כ שמחפש את אמא שלו ופוגשת גבר מסתורי ושרמנטי בשם קפטן ג'ק הארקנס. (ג'ון בארומן) הדוקטור פוגש נערה צעירה בשם ננסי (פלורנס הות') שטוענת שהילד הוא אחיה המת, ושהוא מסוכן מאוד.
| 164ב | 10 | "הדוקטור רוקד" | ג'יימס הוז | סטיבן מופאט | 28 במאי 2005 |
ג'ק חושף בפני הדוקטור ורוז שהוא נוכל ושהוא שלח את "החללית המסוכנת" כדי להוציא כסף מאנשים כמו הדוקטור ורוז. הוא מתעקש שהחללית היא למעשה חסרת תועלת, אך הדוקטור מוכיח לו אחרת - זהו אמבולנס שמלא ברובוטים זעירים שמטרתם לתקן ולרפא. הילד המסתורי ממשיך לרדוף אחרי ננסי והדוקטור מגלה שהיא לא אחותו, אלא אמא שלו, ונעזר ברובוטים מהאמבולנס כדי לרפא את הילד.
| 165 | 11 | "עיר פיצוץ" | ג'ו ארן | ראסל טי. דייוויס | 4 ביוני 2005 |
הדוקטור, רוז וג'ק מגיעים לקארדיף בהווה כדי לתדלק את הטארדיס מה"קרע" ונפגשים עם מיקי. הם מגלים שאחת מבנות משפחת סלית'ין (אנט בדלנד) שרדה והיא נבחרה לראשות עיריית קארדיף. לראשונה, הדוקטור צריך לשבת לשיחה ולהתמודד עם האויבת שלו.
| 166א | 12 | "זאב רע" | ג'ו ארן | ראסל טי. דייוויס | 11 ביוני 2005 |
הדוקטור, רוז וג'ק מוצאים את עצמם בגרסאות עתידניות של תוכניות ריאליטי - הדוקטור משתתף ב"האח הגדול", רוז משתתפת ב"החוליה החלשה" וג'ק משתתף ב"מה לא ללבוש" ("טריני וסוזנה"). מהר מאוד הם מגלים שהתוכניות הורגות את המשתתפים בהן ומנסים למצוא דרך לברוח. הדוקטור מגלה שמי שאחראי על התוכניות הוא ארגון בשם "זאב רע"- צמד מילים שהדוקטור ורוז שמעו שוב ושוב לאורך הרפתקאותיהם, ושהם נמצאים על לווין 5 אותו הם כבר ביקרו בעבר.
| 166ב | 13 | "התפצלות הדרכים" | ג'ו ארן | ראסל טי. דייוויס | 18 ביוני 2005 |
הדוקטור וג'ק מצילים את רוז מידי הדאלקים ומגלים שכל המתמודדים שהודחו בהפקות הריאליטי הומרו לדאלקים. על השלושה, בעזרת עובדי ההפקה בלוויין 5, לנסות להביס את הדאלקים שמתכננים להשמיד את כל האנושות.
ספיישל
| 167 | - | "פלישת חג המולד" | ג'יימס הוז | ראסל טי. דייוויס | 25 בדצמבר 2005 |
רוז והדוקטור (דייוויד טננט) מגיעים לבית של רוז, בדיוק בזמן לחג המולד. רוז מתקשה לקבל את הדוקטור החדש וג'קי ומיקי עוזרים לה להתמודד. הארייט ג'ונס (פנלופי וילטון), עכשיו ראש הממשלה, מתמודדת עם איום חוצני ונואשת לעזרה מהדוקטור, אך הוא מושבת בעקבות ההתחדשות.